Diari Oficial de la Generalitat Valenciana


Sumari del DOGV 5036, del 27-06-2005 (2005/7358)

Informació pública de l'alternativa tècnica del programa d'actuació integrada del sector Paterna Nord, l'àmbit d'actuació del qual correspon als polígons 6 i 7 del cadastre de rústica del terme municipal de Paterna.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7358


Organisme emissor
:   València Project Management, SL

Tipus de document
:   Anunci

Informació pública de l'alternativa tècnica del programa d'actuació integrada del sector Paterna Nord, l'àmbit d'actuació del qual correspon als polígons 6 i 7 del cadastre de rústica del terme municipal de Paterna. [2005/F7358]
  
L'entitat mercantil Valencia Project Management, SL, ha formulat una alternativa tècnica de programa d'actuació integrada, composta d'homologació modificativa, pla parcial de millora, avantprojecte d'urbanització, estudi d'impacte ambiental, estudi acústic i estudi de paisatge, en virtut del que s'establix en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que s'establix en els articles 46.3 i 48 de la llei esmentada, se sotmet a informació pública la dita documentació, i es fa constar:
  
1. L'objecte de l'actuació integrada que es pretén escometre el constituïx l'execució de les obres d'urbanització i desenvolupament urbanístic dels terrenys compresos en l'àmbit del sector Paterna Nord, l'àmbit d'actuació del qual correspon als polígons 6 i 7 del cadastre de rústica del terme municipal de Paterna.
  
2. La notaria en què està protocol·litzada la documentació és la d'Ángel Guardo Santamaría, a l'avinguda del País Valencià, número 23, de Paterna (València).
  
Així mateix, s'ha depositat un exemplar de la dita documentació a l'Ajuntament de Paterna.
  
3. Se sotmet a informació pública l'alternativa tècnica del programa, pel termini de 20 dies, a comptar des de la publicació d'este anunci en el Diari Oficial de la Generalitat Valenciana (DOGV).
  
Durant este termini, qualsevol persona podrà comparéixer a la notaria esmentada per a obtindre còpia de l'acta de protocol·lització de l'alternativa tècnica o sol·licitar que se li exhibisca.
  
Així mateix, es podrà consultar la dita documentació i l'expedient administratiu a l'Ajuntament de Paterna.
  
En el termini de 20 dies d'informació pública, es podran presentar davant de l'Ajuntament de Paterna tant al·legacions com alternatives tècniques que pretenguen competir amb la que s'exposa al públic.
  
4. En els cinc dies següents a la finalització del termini anterior, es podran presentar davant de l'Ajuntament de Paterna proposicions juridicoeconòmiques per a executar qualsevol de les alternatives que s'hagen formulat.
  
5. Finalitzat este termini, el següent dia hàbil, tindrà lloc l'acte d'obertura de pliques a l'Ajuntament de Paterna.
  
Així mateix es fa constar que, prèviament a la publicació del present anunci, s'ha efectuat la remissió d'avís a tots els titulars cadastrals que consten en el cadastre com a afectats per l'actuació proposada. No obstant això, i de conformitat amb el que s'establix en els articles 58 i 59 de la Llei 30/1992, de 26 de novembre, es comunica també mitjançant el present anunci a tots aquells titulars cadastrals o propietaris afectats que pogueren resultar desconeguts o que les dades que figuren en el cadastre foren errònies.
  
Hi ha els següents titulars, les dades dels quals no figuren completes en el cadastre: